På Ranum Efterskole slap lækkersultne indbrudstyve af med slik og godter for 2.500 kroner, da der i weekenden var indbrud på efterskolen

I weekenden brød sliksultne tyve ind på Ranum Efterskole. Tyvene kom ind gennem et vindue, som stod på klem. Inde på efterskolen stod en reol fyldt med slik, og det lykkedes tyvene - som åbenbart havde en sød tand - at slippe af sted med slik til en værdi af 2.500 kroner.